b'\n_START_ARTICLE_\nJaan Praks\n_START_SECTION_\nElulugu\n_START_PARAGRAPH_\nJaan Praks on talupidaja poeg ja Lea Praksi abikaasa._NEWLINE_L\xc3\xb5petas 1956 Tartu 1. Keskkooli, 1961 EPA, 1968 aspirantuuri, veterinaariakandidaat (1969, EPA), v\xc3\xa4itekiri "Veiste babesioosi etioloogia, leviku ja t\xc3\xb5rje k\xc3\xbcsimusi Eesti NSV-s", veterinaariadoktor (1996, EPM\xc3\x9c), v\xc3\xa4itekiri "Piimalehmade automatiseeritud veterinaarse kontrolli printsiibid ning arendus s\xc3\xbcdametalitluse anal\xc3\xbc\xc3\xbcsi n\xc3\xa4itel". T\xc3\xa4iendas end 1981 Harkovi Veterinaariainstituudis, 1986 Moskva Veterinaaria Akadeemias, 1992, 1995, 1997 Rootsi P\xc3\xb5llumajandusteaduste \xc3\x9clikoolis. Oli 1961\xe2\x80\x9365 P\xc3\xa4rnu sovhoosi peaveterinaararst, 1968\xe2\x80\x9369 Balti Tsonaalse TU Veterinaarialabori veterinaararst, 1969\xe2\x80\x9372 EPA patoloogilise anatoomia ja parasitoloogia kateedri vanem\xc3\xb5petaja, 1972\xe2\x80\x9374 p\xc3\xb5llumajanduse industrialiseerimisee labori vanemteadur, 1975\xe2\x80\x9379 patoloogilise anatoomia ja loomatervishoiu kateedri vanem\xc3\xb5petaja, 1979\xe2\x80\x9394 dotsent, 1994\xe2\x80\x932002 EPM\xc3\x9c teraapiainstituudi juhataja, \xc3\xbchtlasi 1995-2003 loomatervishoiu \xc3\xb5ppetooli juhataja, 1996\xe2\x80\x932003 professor, \xc3\xbchtlasi 1998\xe2\x80\x932001 loomaarstiteaduskonna prodekaan, 2003 emeriitprofessor, samast aastast toiduteaduse osakonna erakorraline teadur. \xc3\x95petanud parasitoloogiat, loomatervishoidu, piima ja piimasaaduste h\xc3\xbcgieeni, veterinaaria aluseid, veterinaariaprof\xc3\xbclaktikat ja esmaabi, p\xc3\xb5llumajandusloomade k\xc3\xa4itumist.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: parasitoloogia, loomatervishoid. T\xc3\xb6id veiste babesioosist ning veiste ja lindude parasitoosidest, piimalehmade kohanemisest, veiste organismi reaktiivsusest. Ajakirja "Agraarteadus" toimetuskolleegiumi liige. Eesti Protozooloogide \xc3\x9chingu, Eesti Loomaarstide Seltsi, Akadeemilise P\xc3\xb5llumajanduse Seltsi ja Rahvusvahelise Loomatervishoiu \xc3\x9chingu liige, aastast 1999 L\xc3\xa4ti Teadusn\xc3\xb5ukogu ekspert veterinaarmeditsiini alal. 145 teadustr\xc3\xbckist.'